এই এম অ' ইউৰ অধীনত গুগলে অসম চৰকাৰৰ সৈতে নিম্নোক্ত ক্ষেত্ৰত সহযোগিতা স্থাপন কৰিবঃ
● গুগল ফৰ এডুকেচনৰ সহযোগিতামূলক পদ্ধতিসমূহৰ জৰিয়তে ৰাজহুৱা বিদ্যালয়সমূহক ডিজিটেল শিক্ষাৰে সবলীকৰণ কৰাঃ গুগল ফৰ এডুকেচনে ৰাজ্যৰ শিক্ষাৰ ডিজিটেলকৰণৰ প্ৰচেষ্টাৰ বাবে সহযোগিতা স্থাপন কৰিব আৰু সমগ্ৰ অসমৰ বিদ্যালয়সমূহত ডিজিটেল শিক্ষা গ্ৰহণ সমৰ্থন কৰিব, যিয়ে শিক্ষক প্ৰশিক্ষণ আৰু চাৰ্টিফিকেচনসহ ৰাজ্যৰ সকলো শিক্ষক আৰু শিক্ষাৰ্থীৰ বাবে ইয়াৰ ডিজিটেল লাৰ্নিং প্লেটফৰ্মৰ, গুগল ৱৰ্কস্পেচ ফৰ এডুকেচন-ফাণ্ডামেন্টেলছৰ সুবিধা গ্ৰহণ কৰাত সহায় কৰিব। গুগলৰ 'ৰীড এলংগ' এপ্লিকেচনে প্ৰাথমিক বিদ্যালয়ৰ শিক্ষাৰ্থীসকলক সুৰক্ষিত আৰু স্বতন্ত্ৰভাৱে শিক্ষা গ্ৰহণ আৰু তেওঁলোকৰ পঢ়াৰ দক্ষতা গঢ়ি তোলাত সহায় কৰিব। যুৱচামলৈ গুগল কেৰিয়াৰ চাৰ্টিফিকেট জলপানি : যুৱচামক ডিজিটেল প্ৰতিভাৰ চাকৰিৰ বাবে সাজু কৰি তুলিবলৈ জলপানি আৰু প্ৰশিক্ষণ প্ৰদানৰ বাবে গুগলে (ASDM) সৈতে সহযোগিতা স্থাপন কৰিব। এই কাৰ্যসূচীয়ে যোগ্য আবেদনকাৰীক আই টি ছাপৰ্ট, আই টি অটোমেচন, ইউ এক্স ডিজাইন, ডাটা বিশ্লেষক, প্ৰজেক্ট মেনেজমেণ্ট আৰু ডিজিটেল মাৰ্কেটিং এণ্ড কমাৰ্চৰ দৰে অধিক চাহিদা থকা ক্ষেত্ৰত গুগল কেৰিয়াৰ চাৰ্টিফিকেট গ্ৰহণ কৰাত সহায় কৰিব। এই শিক্ষাৰ্থীসকলে নিয়োগকৰ্তাৰ সৈতে সংযোগ স্থাপন কৰাতো সহায় কৰিব।
'বি ইন্টাৰনেটি অ'ছম কাৰ্যসূচীৰ জৰিয়তে বিদ্যালয়সমূহত ডিজিটেল নাগৰিকত্ব আৰু অনলাইন সুৰক্ষাৰ প্ৰচাৰঃ অনলাইনত সুৰক্ষিত হৈ থাকিবলৈ শিক্ষাৰ্থীসকলক প্ৰয়োজন হোৱা দক্ষতাৰ বিষয়ে শিক্ষাদান কৰাত সহায় কৰিবলৈ গুগলে শিক্ষকক প্ৰয়োজনীয় প্ৰশিক্ষণেৰে সজ্জিত কৰিব।
